钦定古今图书集成/明伦汇编/氏族典/第305卷 > 《廖用贤尚友录》 > 桑溥
## 钦定古今图书集成/明伦汇编/氏族典/第305卷 > 《廖用贤尚友录》 > 桑溥

按《濮州志》：“溥，字汝公，其先凤阳临淮人。六世祖元御
史中丞梓，谪雷泽令，因家于濮。父春，襄阳府推官。溥
中正德甲戌进士，初任华州守，理讼如神。嘉靖癸未，
擢陜西按察佥事，寻升固原兵备副使。北敌入寇，邀
击破之。捷闻，授浙江按察使。明年入觐，以忤浙中权
贵，落职还濮。”